**UGOVOR**

o povjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Opštine Nikšić

Zaključen dana\_\_\_\_\_\_\_\_\_\_\_\_između:

1. Opštine Nikšić, PIB:02021633, Njegoševa br. 18 Nikšić, koju zastupa Marko Kovačević predsjednik Opštine (u daljem tekstu: Naručilac) i

2. DOO “Komunalno“ Nikšić, PIB:02000857, Dragice Pravice bb Nikšić, koje zastupa Mileta Milatović Izvršni direktor ( u daljem tekstu: Vršilac)

**Predmet ugovora**

Član 1

Predmet ovog ugovora je povjeravanje obavljanja komunalnih djelatnosti koje se vrše na teritoriji Opštine Nikšić i korišćenja komunalne infrastrukture i drugih sredstava u svojini Naručioca, koje djelatnosti sada obavlja Vršilac.

 Član 2

 Naručilac povjerava Vršiocu obavljanje sljedećih komunalnih djelatnosti:

- upravljanje komunalnim otpadom;

- uređenje i održavanje javnih površina;

- upravljanje javnom rasvjetom;

- održavanje opštinskih puteva i biciklističkih staza;

- održavanje korita vodotoka od lokalnog značaja;

- održavanje javnih groblja, kapela i krematorijuma i sahranjivanje;

- održavanje pijaca;

- održavanje javnih prostora za parkiranje na kojima se ne vrši naplata usluge parkiranja;

- održavanje javnih toaleta;

- zbrinjavanje napuštenih i izgubljenih životinja (kućnih ljubimaca) i održavanja skloništa za

 njihovo zbrinjavanje.

Vršilac može obavljati i dopunske komunalne djelatnosti koje su u neposrednoj vezi sa poslovima iz stava 1 ovog člana.

Vršilac je dužan da za povjerenu djelatnost, kao i dopunsku djelatnost, vodi posebno knjigovodstvo.

**Vrijeme na koje se ugovor zaključuje**

Član 3

Obavljanje povjerenih komunalnih djelatnosti po ovom Ugovoru utvrđuje se na period od 6 (šest) godina od dana zaključivanja ovog Ugovora.

**Potreban kadar i oprema za vršenje komunalnih djelatnosti**

 Član 4

Vršilac će povjerene komunalne djelatnosti obavljati sa postojećom opremom i kadrom, odnosno brojem izvršilaca i kvalifikacionom strukturom utvrđenom Pravilnikom o unutrašnjoj organizaciji i sistematizaciji radnih mjesta.

Sve promjene vezano za kadar i opremu, a koje se tiču izvršenja ovog Ugovora, Vršilac će sprovoditi u skladu sa svojim aktima, o čemu je dužan da blagovremeno obavijesti Naručioca.

**Komunalna infrastruktura koja se daje na korišćenje za obavljanje komunalnih djelatnosti i**

 **uslovi i način njenog korišćenja**

 Član 5

Vršilac će povjerene djelatnosti obavljati sa postojećom komunalnom infrastrukturom, opremom i sredstvima, kao i sa postojećom komunalnom infrastrukturom opremom i sredstvima sa kojom raspolaže Opština.

Vršilac se obavezuje da će u roku od 12 mjeseci od dana zaključenja ovog Ugovora, izvršiti konačni i potpuni popis i identifikaciu postojeće komunalne infrastrukture, opreme i sredstava.

Naručilac se obavezuje da će, na osnovu dostavljenog konačnog i potpunog popisa iz stave 2 ovog člana, obavijestiti nadležni organ uprave o ispunjenosti uslova za pokretanje postupka uknjižbe komunalne infrastrukture u odgovarajuću evidenciju nepokretnosti, odnosno radi upisa u katastar instalacija i komunalnih uređaja.

Uslovi i način korišćenja komunalne infrastrukture defiisani su saglasno aktima Naručioca, kojima se bliže uređuju uslovi i način organizovanja i vršenja komunalnih djelatnosti koje su ovim Ugovorom povjerene Vršiocu.

**Cijene za pružanje komunalnih usluga**

Član 6

Naručilac i Vršilac su saglasni da će se pružanje komunalnih usluga vršiti, po važećim cijenama, a iste će se mijenjati saglasno odgovarajućoj zakonom propisanoj proceduri i po utvrđenim kriterijumima za formiranje tih cijena.

Vršilac se obavezuje da u propisanom zakonskom roku dostavi svoje predloge cijena komunalnih usluga na osnovu propisanih elemenata za formiranje cijene komunalnih usluga nadležnom organu Naručioca, radi davanja saglasnosti od strane Skupštine opštine Nikšić.

**Prava i obaveze ugovornih strana**

Član 7

Naručilac obezbjeđuje Vršiocu materijalne i tehničke uslove za obavljanje i razvoj povjerenih komunalnih djelatnosti, odnosno vrši druge obaveze i ostvaruje prava, saglasno zakonu i drugim propisima Opštine.

Nadzor nad radom Vršioca i praćenje ostvarivanja javnog interesa, pod uslovima i na način propisan Zakonom o komunalnim djelatnostima i svojim propisima vršiće Naručilac.

Vršilac je obavezan da organizuje poslovanje koje obezbjeđuje trajno i neprekidno pružanje usluga uz odgovarajući obim i kvalitet istih, preduzima mjere u cilju razvoja i poboljšanja kvaliteta usluga, zaštitu sigurnosti i funkcionalnosti objekata, opreme i uređaja za pružanja usluga, komunalne opreme i sredstava kao i zaštitu životne sredine, odnosno izvršava druge obaveze i ostvaruje prava propisana posebnim aktima Opštine.

**Način dostizanja propisanog kvaliteta i efikasnosti u obavljanju komunalnih djelatnosti**

Član 8

Vršilac je dužan da povjerene komunalne djelatnosti obavlja u skladu sa zakonskim i podzakonskim aktima i propisanim normativima i standardima u pogledu zahtjeva kvaliteta i posebnim aktima Agencije.

**Način pripreme i dostavljanja godišnjeg programa i izvještaja o obavljanju komunalnih djelatnosti**

Član 9

Vršilac je obavezan da najkasnije do kraja tekuće godine dostavi predlog programa rada za narednu godinu organima upravljanja Vršioca, koji su dužni da isti razmotre, usvoje i dostave nadležnom organu Naručioca radi donošenja istog u skladu sa zakonskim propisima.

Vršilac je obavezan da najkasnije do kraja marta mjeseca tekuće godine uradi Izvještaj o radu za prethodnu godinu i isti dostavi organima upravljanja Vršioca, koji je dužan da isti razmatra, usvoji i dostavi nadležnom organu Naručioca na usvajanje.

**Način vršenja kontrole nad sprovođenjem ugovora**

Član 10

Nadzor nad sprovođenjem ovog Ugovora, saglasno zakonu, vrše nadležni organi državne uprave i nadležni organi Opštine, u skladu sa zakonskim ovlašćenjima.

**Razlozi za raskid ugovora prije isteka roka na koji je zaključen sa obavezama Vršioca u slučaju**

 **raskida**

Član 11

U slučaju neispunjenja obaveza propisanih Ugovorom, ugovorne strane su saglasne da se ovaj Ugovor može raskinuti prije isteka roka propisanog članom 3 ovog Ugovora.

Ukoliko dođe do raskida Ugovora iz stave 1 ovog člana primjenjivat će se odredbe zakona kojima se uređuju obligacioni odnosi.

Ugovorne strane saglasno određuju raskidni (otkazni) rok od 90 dana.

U slučaju neispunjenja ugovornih obaveza od strane Vršioca, Naručilac može jednostrano raskinuti Ugovor i angažovati drugo pravno lice za vršenje istih, u kom slučaju Vršilac nema pravo na naknadu štete.

Ukoliko su budžetom Opštine finansijska sredstva koja su namijenjena za obavljanje povjerenih komunalnih djelatnosti, uplaćena na račun Vršioca, Vršilac se obavezuje da u slučaju raskida ugovora izvrši povraćaj sredstava Naručiocu.

 **Drugi elementi od značaja za povjeravanje poslova**

 Član 12

Komunalnu infrastrukturu, opremu i sredstva koja su neophodna za obavljanje komunalnih djelatnosti Vršilac komunalne djelatnosti koristi u skladu sa Zakonom o komunalnim djelatnostima, drugim opštim aktima Opštine i ovim Ugovorom. Vršilac je dužan da se prema povjerenoj imovini stara sa pažnjom dobrog domaćina.

Vršilac nema pravo povjerenu imovinu otuđivati, davati u zakup, opterećivati založnim pravom niti istu koristiti na bilo koji drugi način kojim se izlazi iz okvira korišćenja imovine u cilju obavljanja povjerenih komunalnih djelatnosti, bez posebne saglasnosti Skupštine opštine Nikšić.

Naručilac zadržava pravo da za pojedine poslove iz oblasti komunalnih djelatnosti, prema potrebi angažuje više vršilaca komunalnih djelatnosti, na osnovu odgovarajućeg akta Naručioca.

 **Rješenje sporova**

Član 13

Ugovorne strane su saglasne da sva sporna pitanja u vezi sa primjenom ovog Ugovora rješavaju sporazumno.

U slučaju nemogućnosti sporazumnog rješavanja obostrano se određuje nadležnost Privrednog suda Crne Gore u Podgorici.

 **Završne odredbe**

 Član 14

Ugovorne strane su saglasne da će se, ukoliko dođe do donošenja podzakonskih akata koji na drugačiji način regulišu pojedine odredbe ovog Ugovora ili u slučaju da dođe do izmjene propisa Naručioca, odredbe Ugovora koje budu u suprotnosti sa istim, regulisaće se aneksom ovog Ugovora.

Ovaj Ugovor stupa na snagu danom potpisivanja od strane ugovornih strana.

Ovaj Ugovor je sačinjen u 4 (četiri) istovjetna primjerka, od kojih svaka od ugovornih strana zadržava po 2 (dva) primjerka.

 **VRŠILAC NARUČILAC**

 **DOO ”Komunalno” Nikšić Opština Nikšić**

 **Izvršni direktor Predsjednik**

 **Mileta Milatović,s.r. Marko Kovačević,s.r.**